turjo4nis/wikipedia-bn-dump-20250701 huggingface dataset:
চীনা অক্ষর

চীনা অক্ষর বা হানসি (সরলীকৃত চীনা অক্ষর: 汉字; ঐতিহ্যবাহী চীনা অক্ষরসমূহ: 漢字; ফিনিন: Hànzì) এক ধরনের শব্দলিপি-একক (logogram)। এগুলি চীনা ভাষা লিখতে ব্যবহার করা হয়। এই অক্ষরগুলি এশিয়ার অন্য কিছু ভাষা লিখতেও ব্যবহৃত হয়। অক্ষরগুলি জাপানি লিখন পদ্ধতির মূল উপাদান; জাপানি ভাষাতে এগুলি কাঞ্জি নামে পরিচিত। অতীতে এগুলিকে কোরীয় ভাষা (যেখানে তারা হাঞ্জা নামে পরিচিত), ভিয়েতনামীয় ভাষা (যেখানে তারা চু নোম নামে পরিচিত) এবং চুয়াং ভাষা (সাওন্দিপ নামক পদ্ধতিতে) লিখতেও ব্যবহার করা হত। সমষ্টিগতভাবে এগুলিকে ইংরেজিতে সিজেকে ক্যারেক্টারস (বাংলায় "চীজাকো অক্ষরসমূহ" অর্থাৎ "চীনা-জাপানি-কোরীয় অক্ষরসমূহ") নামে ডাকা হয়।

চীনা অক্ষরগুলি যে চীনা লিখন পদ্ধতির অংশ, সেটি অবিচ্ছিন্নভাবে প্রাচীনকাল থেকে আজ অবধি ব্যবহৃত বিশ্বের লিখন পদ্ধতিগুলির মধ্যে সবচেয়ে প্রাচীন।  পূর্ব এশিয়ার বিস্তীর্ণ এলাকাতে বর্তমানে ব্যাপকভাবে ব্যবহৃত হয় বলে এবং ঐতিহাসিকভাবে চৈনিক মণ্ডলের সর্বত্র ব্যবহৃত হত বলে চীনা অক্ষরগুলি ব্যবহারকারীর সংখ্যা অনুযায়ী বিশ্বের সবচেয়ে বেশি ব্যবহৃত লিখন পদ্ধতির একটি গঠন করেছে।

চীনা অক্ষরগুলির সংখ্যা প্রায় অর্ধলক্ষ হলেও এগুলির সিংহভাগই গৌণ চিত্রলৈখিক রূপভেদ যেগুলি কেবল ঐতিহাসিক পাঠ্যবস্তুতেই দেখতে পাওয়া যায়। চীনে সম্পাদিত গবেষণায় দেখা গেছে যে চীনা লিখন পদ্ধতিতে কাজ চালানোর মত সাক্ষরতা অর্জন করার জন্য ৩০০০ থেকে ৪০০০ অক্ষরের জ্ঞান থাকা প্রয়োজন। জাপানে মাধ্যমিক বিদ্যালয়গুলিতে ২,১৩৬টি কাঞ্জি অক্ষর শেখানো হয়, যাদের নাম "জোইয়ো কাঞ্জি"; এছাড়া জাপানের দৈনন্দিন জীবনে আরও শত শত অক্ষর ব্যবহৃত হয়। দ্বিতীয় বিশ্বযুদ্ধের পরে কাঞ্জিগুলির সরলীকরণ করা হয়, তাই বর্তমানে জাপানে ব্যবহৃত চীনা অক্ষরগুলি চীনে ব্যবহৃত অক্ষরগুলির থেকে বেশ কিছু দিক দিয়ে আলাদা।

চীনা অক্ষরগুলির তালিকা, রূপ ও উচ্চারণের উপর ভিন্ন ভিন্ন দেশে ভিন্ন ভিন্ন জাতীয় আদর্শমান স্থির করা আছে। মূল চীন ভূখণ্ড, সিঙ্গাপুর ও মালয়েশিয়াতে কিছু অক্ষরের সরলীকৃত রূপ ব্যবহার করা হয়। অন্যদিকে তাইওয়ান, হংকং, মাকাও ও দক্ষিণ কোরিয়াতে ঐতিহ্যবাহী অক্ষরগুলি ব্যবহার করা হয়।

চীনা রীতি অনুসারে চীনা লিপির প্রতিটি বর্ণ একটি অক্ষর বা সিলেবল নির্দেশ করে। আধুনিক চীনা ভাষার অধিকাংশ শব্দই একাধিক সিলেবল-বিশিষ্ট, তাই এদের লিখতে দুই বা তার বেশি বর্ণের প্রয়োজন হয়। তবে শব্দের উচ্চারণ ও অর্থের মধ্যে সম্পর্ক খুব ক্ষীণ।

তথ্যসূত্র

লিখন পদ্ধতি
চীনা অক্ষরসমূহ
চীনা সংস্কৃতি
পূর্ব এশীয় সংস্কৃতি
পূর্ব এশিয়া
দক্ষিণ-পূর্ব এশিয়া
বিবেকানন্দ সেতু

বিবেকানন্দ সেতু (আগেকার নাম: উইলিংডন ব্রিজ বা বালি ব্রিজ) হল পশ্চিমবঙ্গের হুগলি নদীর উপর অবস্থিত একটি সেতু। এটি হাওড়ার বালি ও উত্তর চব্বিশ পরগনার দক্ষিণেশ্বরকে যুক্ত করেছে। ১৯৩২ সালের ডিসেম্বর মাসে এই সেতুটি চালু হয়। এটি একটি মাল্টিস্প্যান স্টিল ব্রিজ। এটি কলকাতা বন্দর ও তার পশ্চাদভূমির অন্যতম প্রধান রেল ও সড়ক যোগাযোগ সেতু। এর দৈর্ঘ্য ।

সেতুটি তৈরি করেছিলেন বিখ্যাত কুটচি-মিস্ত্রি কনট্র্যাকটর ও শিল্পপতি রায়বাহাদুর জগমল রাজা চৌহান॥ সেতুর গার্ডারে তার নামফলক রয়েছে। সেতুর নির্মানকাজ শুরু হয় ১৯২৬ সালে, শেষ হয় ১৯৩২ সালে। ফ্যাব্রিকেশন করেছিল কলকাতার ব্রেইথওয়েট অ্যান্ড কোম্পানি। ভারতের তৎকালীন ভাইসরয় ফ্রিম্যান ফ্রিম্যান-টমাস, ফার্স্ট মার্কুইস অফ উইলিংডনের নামে এই সেতুর নামকরণ হয় উইলিংডন সেতু। তিনিই এই সেতুর উদ্বোধন করেছিলেন। যে ট্রেনটি এই সেতুর উপর দিয়ে প্রথম গিয়েছিল সেটির নাম ব্রিটিশরা রেখেছিল জগমল রাজা হাওড়া এক্সপ্রেস। শোনা যায়, সেতু নির্মাণে সেযুগে এক কোটি টাকারও বেশি খরচ হয়।

সেতুটি যে সড়ক ও রেলপথের যোগসূত্র সেগুলি হল:
 রেলপথে শিয়ালদহ স্টেশন ও দিল্লির সংযোগ।
 সড়কপথে গ্র্যান্ড ট্রাঙ্ক রোড (হাওড়ার দিকে) ও ব্যারাকপুর ট্রাঙ্ক রোড (কলকাতার দিকে)

দক্ষিণেশ্বর কালীবাড়ি এই সেতুর খুব কাছে অবস্থিত। হুগলি নদীর উপর কলকাতায় এই সেতুর দুটি সহকারী সেতু আছে: রবীন্দ্র সেতু (হাওড়া ব্রিজ) ও বিদ্যাসাগর সেতু।

এই সেতুর উপর দিয়ে দৈনিক ২৪,০০০ যানবাহন চলাচল করে।

বয়স ও ট্র্যাফিকের ভারে বিবেকানন্দ সেতু ক্রমশ ব্যবহারের অযোগ্য হয়ে পড়ছে। এই সেতুর মেরামতিও সবসময় সম্ভব হচ্ছে না। তাই সেতুর পাশেই একটি সহকারী সেতু নির্মিত হয়েছে। এই সেতুর নাম নিবেদিতা সেতু। ২০০৭ সালে এই সেতু চালু হয়।

পাদটীকা

বহিঃসংযোগ

বালি, হাওড়া জেলা
পশ্চিমবঙ্গের সেতু
স্বামী বিবেকানন্দ
কলকাতার দর্শনীয় স্থান
উত্তর চব্বিশ পরগনা জেলার ভবন ও স্থাপনা
হাওড়া জেলার ভবন ও স্থাপনা
১৯৩০-এ ভারতে প্রতিষ্ঠিত
১৯৩০-এ সম্পন্ন সেতু
কলকাতার সেতু
গঙ্গা অতিক্রমকারী সেতু
ভারতের রেল সেতু
পশ্চিমবঙ্গের রেল সেতু
২০শ শতাব্দীতে ভারতের স্থাপত্য
পূর্ব ভারত

পূর্ব ভারত ভারতের পশ্চিমবঙ্গ, ওড়িশা, বিহার ও ঝাড়খণ্ড রাজ্যের সমন্বয়ে গঠিত অঞ্চল। ভৌগলিকভাবে এটি উত্তর ভারত ও উত্তর-পূর্ব ভারত অঞ্চল দুইটির মাঝে অবস্থিত এবং স্বাধীন রাষ্ট্র বাংলাদেশের সাথে ভাষাগত ও সংস্কৃতিগতভাবে সম্পর্কিত।

এই অঞ্চলে কথিত ইন্দো-আর্য ভাষাগুলি প্রাচীন মগধ রাজ্যের মাগধী প্রাকৃত ভাষা থেকে উদ্ভূত; এদের মধ্যে মাগধী ভাষা ও ওড়িয়া ভাষা সবচেয়ে সরাসরি মাগধী প্রাকৃত থেকে উদ্ভূত বলে মনে করা হয়।

দুর্গা ও জগন্নাথ এই অঞ্চলের জনপ্রিয় দেবদেবী। পুরি হিন্দুধর্মের একটি পূর্বাঞ্চলীয় তীর্থকেন্দ্র। ভুবনেশ্বর মন্দিরের শহর হিসেবে খ্যাত।

পশ্চিমবঙ্গের রাজধানী কলকাতা অঞ্চলটির বৃহত্তম মেট্রোপলিটন শহর। তবে ঐতিহাসিকভাবে কলকাতা, ভুবনেশ্বর, কটক ও পুরী এবং বিহারের রাজধানী পাটনা গুরুত্ববাহী।

আরও দেখুন 
 উত্তর-পূর্ব ভারত
 উত্তর ভারত
 দক্ষিণ ভারত
 পশ্চিম ভারত
 মধ্য ভারত

তথ্যসূত্র 

ভারতের অঞ্চল
অ্যাকাডেমি অফ ফাইন আর্টস, কলকাতা

অ্যাকাডেমি অফ ফাইন আর্টস, কলকাতা হল ভারতের অন্যতম পুরনো চারুকলা সোসাইটি। এটি কলকাতায় অবস্থিত।

ইতিহাস 
অ্যাকাডেমি অফ ফাইন আর্টসের আনুষ্ঠানিক প্রতিষ্ঠা হয় ১৯৩৩ সালে। প্রতিষ্ঠাতা ছিলেন লেডি রাণু মুখোপাধ্যায়। প্রথম দিকে অ্যাকাদেমির কাজকর্ম হত ভারতীয় সংগ্রহালয়ের একটি ভাড়া করা ঘরে। পাশের বারান্দায় এর প্রদর্শনীগুলি আয়োজিত হত।

১৯৫০-এর দশকে লেডি রানু মুখোপাধ্যায়ের প্রচেষ্টায় এবং পশ্চিমবঙ্গের মুখ্যমন্ত্রী বিধানচন্দ্র রায় ও ভারতের প্রধানমন্ত্রী জওহরলাল নেহেরুর পৃষ্ঠপোষকতায় অ্যাকাদেমি উঠে আসে ক্যাথিড্রাল রোডের বর্তমান ঠিকানায়। এটি কলকাতার বিখ্যাত গির্জা সেন্ট পলস ক্যাথিড্রালের পাশে অবস্থিত।

বেশ কিছু বিখ্যাত ছবি এখানে রক্ষিত আছে। তার মধ্যে গগনেন্দ্রনাথ ঠাকুরের "সাত ভাই চম্পা" ও যামিনী রায়ের "শিব ও গণেশ" বিখ্যাত।

নাট্য প্রেক্ষাগৃহ 
অ্যাকাডেমি অফ ফাইন আর্টসে একটি নাট্য প্রেক্ষাগৃহ আছে। এই খুব জনপ্রিয় নাট্যমঞ্চ। ১৯৮৪ সাল থেকে এখানে বার্ষিক নাট্যোৎসব অনুষ্ঠিত হয়ে আসছে।

তথ্যসূত্র

বহিঃসংযোগ 
 

কলকাতার সংস্কৃতি
কলকাতার জাদুঘর
কলকাতার চারুকলা কেন্দ্র
কলকাতার শিক্ষা প্রতিষ্ঠান
বাংলা নাটক
কলকাতার দর্শনীয় স্থান
১৯৩৩-এ ভারতে প্রতিষ্ঠিত
ভারত ভিত্তিক শিল্পকলা সংগঠন
কলকাতার শিক্ষাব্যবস্থা
কলকাতার শিল্পকলা জাদুঘর ও গ্যালারি
১৯৭৩-এর তেল সংকট

১৯৭৩ সালের ১৭ই অক্টোবর তারিখে ১৯৭৩ এর তেল সংকটের সূচনা হয়। এই দিনে তেল রপ্তানীকারক দেশগুলোর সংগঠন ওপেক আরব-ইসরাইল যুদ্ধের প্রতিক্রিয়া হিসাবে ঘোষণা করে যে, ইসরাইলকে সমর্থনদানকারী কোনো দেশে তারা তেল সরবরাহ করবে না। ওপেকের অধিকাংশ সদস্যই ছিলো আরব রাষ্ট্র। এই ঘোষণার পরিপ্রেক্ষিতে মার্কিন যুক্তরাষ্ট্র, পশ্চিম ইউরোপ, এবং জাপানে তেল সরবরাহ বন্ধ হয় যায়।

একই সময় ওপেকের সদস্য দেশগুলো আন্তর্জাতিক বাজারে তেলের মূল্য নির্ধারণ করার সিদ্ধান্ত নেয়। খনিজ তেলের উপরে শিল্পোন্নত বিশ্বের নির্ভরতার সুযোগে ওপেকের সদস্য রাষ্ট্ররা একচেটিয়া ভাবে তেলের দাম বাড়িয়ে দেয়। ফলে পশ্চিমা বিশ্বের অর্থনীতিতে সংকটের সূচনা হয়। এই তেল সংকটের মোকাবিলা করতে পশ্চিমা দেশগুলো বিভিন্ন পদক্ষেপের মাধ্যমে তেলের উপরে নির্ভরতা কমাতে সচেষ্ট হয়।.

পটভূমি

ওপেকের প্রতিষ্ঠা 
ওপেক প্রতিষ্ঠিত হয় ১৩টি তেল রপ্তানীকারক রাষ্ট্র নিয়ে, যাদের মধ্যে ছিলো ইরান, সাতটি আরব রাষ্ট্র, ইন্দোনেশিয়া, নাইজেরিয়া, ঘানা, এবং ভেনেজুয়েলা। ১৯৬০ সালের ১৪ই সেপ্টেম্বর ওপেক প্রতিষ্ঠা লাভ করে। এর প্রাথমিক লক্ষ্য ছিলো মার্কিন, ব্রিটিশ ও ওলন্দাজ তেল কোম্পানীগুলোর প্রভাব কমানো। শুরুতে এটি তেল রপ্তানীকারক দেশগুলোর অনানুষ্ঠানিক দরকষাকষিকারক সংগঠন হিসাবে ভূমিকা পালন করতো। তবে ১৯৭০ এর দশকের শুরু হতে ওপেকের প্রভাব বিস্তৃত হয়।

ইয়োম কিপ্পুর যুদ্ধ 
আরব-ইসরায়েলী সংঘাত ও যুদ্ধের জবাব দেয়ার মাধ্যমে ওপেক একটি প্রভাবশালী সংগঠন হিসাবে আবির্ভূত হয়। ১৯৬৭ সালের ছয় দিনের যুদ্ধের পরে ওপেকের আরব সদস্যরা অর্গানাইজেশন অফ আরব পেট্রোলিয়াম এক্সপোর্টিং কান্ট্রিজ নামে একটি সংগঠন প্রতিষ্ঠা করে, যার উদ্দেশ্য ছিলো ইসরাইলের সমর্থক পশ্চিমা রাষ্ট্র সমূহের উপরে চাপ সৃষ্টি করা। পরে ১৯৭৩ সালের ইয়োম কিপ্পুর যুদ্ধের পরে আরব অসন্তোষ আরো বৃদ্ধি পায়, এবং এই যুদ্ধের সময় ১৯৭৩ সালে আরব দেশগুলো মার্কিন যুক্তরাষ্ট্র, পশ্চিম ইউরোপ, এবং জাপানে তেল রপ্তানীর উপরে নিষেধাজ্ঞা আরোপ করে।

অবশ্য আরব-ইসরায়েলী যুদ্ধের আগে থেকেই তেল সংকট ঘনীভূত হচ্ছিলো। পশ্চিমা রাষ্ট্রগুলোতে শক্তির চাহিদা বছরে ৫% করে বাড়ছিলো, কিন্তু তেলের দাম কম থাকাতে তেল উৎপাদক দেশগুলো এর সুফল অল্পই ভোগ করেছে। তখনকার দিনে বিশ্বের দ্বিতীয় বৃহত্তম তেল উৎপাদক দেশ ইরানের শাসক শাহ ১৯৭৩ সালে নিউ ইয়র্ক টাইমসকে দেয়া সাক্ষাতকারে বলেছিলেন:

তথ্যসূত্র 

১৯৭৩
বিংশ শতাব্দীর ইতিহাস
১৯৭৩-এ অর্থনীতি
আরব-ইসরায়েলি সংঘাত
স্বর্ণমান
খনিজ তেল শিল্পের ইতিহাস
মুদ্রাস্ফীতি
সেলজুক সাম্রাজ্য

সেলজুক (বা মহান সেলজুক সাম্রাজ্য অথবা সেল্ডজুক কখনো সেলজুক তুর্ক; তুর্কী ভাষায়: Selçuklular; ফার্সি ভাষায়: سلجوقيان সেলজুকাইন; আরবি ভাষায়: سلجوق সালজুক বা  السلاجقة আল-সালাজিকা) সুন্নী মুসলমান সাম্রাজ্য যারা ১০ শতক থেকে ১৪ শতক পর্যন্ত মধ্য এশিয়া এবং মধ্য প্রাচ্য শাসন করেছেন। এই মহান সাম্রাজ্যের স্থপতি সুলতান তুঘরিল বেগ । চাগরি বেগ ছিলেন তুঘরিল বেগ এর বড় ভাই। তিনি জাতিতে অঘুজ তুর্কি ছিলেন।  সুলতান মালিক বেগ এর শাসনকালে এই সাম্রাজ্য অর্ধ-পৃথিবী পর্যন্ত বিস্তৃত ছিলো। এর পরবর্তীতে এই সাম্রাজ্য ভেঙ্গে ছোট ছোট আমিরাতে পরিণত হয়। সেলজুক সাম্রাজ্য সবচেয়ে বেশি আক্রমনের শিকার হয় সেলজুক সুলতান '''আলাউদ্দিন কায়কোবাদ'''এর সময়। এই সময় এুসেদরদের ও মঙ্গলীয়দের আক্রমন বেড়ে যায়, পরবর্তীতে এটি  মঙ্গলীয় সাম্রাজ্যের অধীনে চলে যায়।।

সেলজুক সাম্রাজ্যের শাসকরা

সেলজুক সাম্রাজ্য  (মূল) 
সে
েগ
সুলতান তুঘরিল বেগ (১০৩৭ - ১০৬৩)
আল্প আরসালান (১০৬৩ - ১০৭২) মৃত্যু - ১০৭২ জন্ম- ১০৩০  
প্রথম মালিক শাহ(১০৭২ - ১০৯২/৯৫)  
সুলতান প্রথম মাহমুদ (১০৯৫) জন্ম-মৃত্যু (১০৯১-১০৯৬) 
সুলতান বার্কিয়ারুক (১০৯৬-১১০৫) জন্ম-মৃত্যু (১০৮০ - ১১০৫)  
দ্বিতীয় মালিক শাহ্ (১১০৫)  
মুহাম্মদ তপার (১১০৫-১১১৮)  
দ্বিতীয় মাহমুদ (১১১৮)  
সুলতান আহমাদ সানজার (১১১৮ - ১১৫৩/৫৭)

সেলজুক সাম্রাজ্য (রোম) সুলতানদের রাজত্বকাল 
কুতলামিশ কুতুলমিশ (১০৬৩-১০৭৪)   
প্রথম সুলাইমান   ১ম বার (১০৭৫-১০৭৭)  ২য় বার (১০৭৭-১০৮৬)  
প্রথম ফিলিচ আরসালান (১০৯২-১১০৭)   
মালিক শাহ্ (১১০৭-১১১৬)  
প্রথম মাসউদ (১১১৬-১১৫৬/৫৭)  
দ্বিতীয় কিলিচ আরসালান (১১৫৭-১১৯২)  
প্রথম কায়খসরু বা ইজ্ আদ্-দ্বীন কায়খসরু   ১ম বার (১১৯২-১১৯৬)   ২য় বার (১২০৫ - ১২১১)  
দ্বিতীয় সুলাইমান (১১৯৬ - ১২০৪)  
তৃতীয় কিলিচ আরসালান (১২০৪ -১২০৫) 
প্রথম কায়কাউস (১২১১-১২১৯/২০)   
প্রথম কায়কোবাদ বা আলাউদ্দিন কায়কোবাদ দ্য গ্রেট কায়কোবাদ (১২২০- ১২৩৭)  
দ্বিতীয় কায়খসরু বা গিয়াসউদ্দিন কায়খসরু (১২৩৭-১২৪৬)   
দ্বিতীয় কায়কাউস বা ইজ আদ্-দ্বীন কায়কাউস (১২৪৬-১২৬২)  
দ্বিতীয় কায়কোবাদ আলাউদ্দিন (১২৪৯-১২৫৪)  মৃত্যু - ১২৭৯  
চতুর্থ কিলিচ আরসালান বা রুকুনউদ্দিন আরসালান   ১ম বার (১২৪৯-১২৫৪)  ২য় বার (১২৫৭-১২৬৫)
তৃতীয় কায়খসরু বা আলাউদ্দিন (১২৬৫ - ১২৮৪)  ফাঁসি ১২৮৪ 
দ্বিতীয় মাসউদ বা গিয়াস উদ্দিন মাসউদ বিন কায়কাউস  > ১ম বার (১২৮২ - ১২৮৪)  ⇒২য় বার (১২৮৪-১২৯৩)  - ৩য় বার (১২৯৪-১৩০১)  - ৪র্থ বার (১৩০৩ - ১৩০৭) নিহত ১৩০৮ 
তৃতীয় কায়কোবাদ / আলাউদ্দিন (১২৯৮ - ১৩০২)
তৃতীয় মাসউদ (১৩০৮ - ১৩০৮) - নিহত ১৩০৮

তথ্যসূত্র

মুসলিম সাম্রাজ্য
সাম্রাজ্য
সেলজুক সাম্রাজ্য
তুর্ক জাতির ইতিহাস
প্রাক্তন সালতানাত
মধ্যযুগের ইরাক
প্রাক্তন সাম্রাজ্য
এশিয়ার প্রাক্তন সাম্রাজ্য
অপারেশন (গণিত)

গণিত ও যুক্তিবিজ্ঞানে অপারেশন () হচ্ছে একটি ক্রিয়া বা পদ্ধতি যার মাধ্যমে এক বা একাধিক ইনপুট মান থেকে নতুন মান পাওয়া যায়। সাধারণত দুই ধরনের অপারেশন দেখতে পাওয়া যায়: ইউনারি এবং বাইনারি। ইউনারি অপারেশন কেবল একটি মানের উপর কাজ করে, যেমন - ঋণাত্মকীকরণ (negation) এবং যেকোন ত্রিকোণমিতিক ফাংশন। বাইনারি অপারেশন দুইটি মান নেয়, যেমন - যোগ, বিয়োগ,গুণ, ভাগ, এবং সূচকীকরণ।

এছাড়াও আছে যুক্তিবৈজ্ঞানিক বা লজিক অপারেশনসমূহ যেমন অ্যান্ড, অর, নট, ইত্যাদি।

গাণিতিক যুক্তিবিজ্ঞান
প্রাথমিক গণিত
দ্বিমিক ক্রিয়া
গিলবার্তো সিলভা

গিলবার্তো সিলভা (জন্ম অক্টোবর,৭,১৯৭৬, ব্রাজিল) ব্রাজিল জাতীয় ফুটবল দলের একজন নিয়মিত সদস্য। এছাড়া তিনি ইংলিশ প্রিমিয়ার লিগের শক্তিশালী দল আর্সেনালের সহ-অধিনায়ক।

বহিঃসংযোগ 

 Gilberto Silva Website - Unofficial Fan Site
 Profile at Arsenal.com
  National team profile at CBF homepage
 
 Profile at premierleague.com
 All about Gilberto at sambafoot.com
 Gilberto Streetleague Video  on Google Video

ব্রাজিলীয় ফুটবলার
ব্রাজিলের আন্তর্জাতিক ফুটবলার
আর্সেনাল ফুটবল ক্লাবের খেলোয়াড়
প্রিমিয়ার লিগের খেলোয়াড়
ক্লাব আতলেতিকো মিনেইরোর খেলোয়াড়
গ্রিসে প্রবাসী ফুটবলার
গ্রেমিও ফুটবল পোর্তু আলেগ্রেন্সের খেলোয়াড়
২০০৭ কোপা আমেরিকার খেলোয়াড়
আমেরিকা ফুটবল ক্লাবের (মিনাস জেরাইস) খেলোয়াড়
ব্রাজিলীয় প্রবাসী ফুটবলার
ইংল্যান্ডে প্রবাসী ফুটবলার
ইংল্যান্ডে ব্রাজিলীয় প্রবাসী ক্রীড়াবিদ
২০০২ ফিফা বিশ্বকাপের খেলোয়াড়
২০০৫ ফিফা কনফেডারেশন্স কাপের খেলোয়াড়
২০০৬ ফিফা বিশ্বকাপের খেলোয়াড়
২০০৯ ফিফা কনফেডারেশন্স কাপের খেলোয়াড়
২০১০ ফিফা বিশ্বকাপের খেলোয়াড়
কোপা আমেরিকা বিজয়ী খেলোয়াড়
ফিফা বিশ্বকাপ বিজয়ী খেলোয়াড়
ফিফা কনফেডারেশন্স কাপ বিজয়ী খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
১৯৭৬-এ জন্ম
জীবিত ব্যক্তি
পানাথিনাইকোস ফুটবল ক্লাবের খেলোয়াড়
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
গীতবিতান

গীতবিতান রবীন্দ্রনাথ ঠাকুরের সমুদয় গানের সংকলন গ্রন্থ। ১৯৩১ সালে (আশ্বিন, ১৩৩৮ বঙ্গাব্দ) এই গ্রন্থের প্রথম সংস্করণটি দুই খণ্ডে প্রকাশিত হয়। গীতবিতান প্রকাশের পূর্বে রবীন্দ্রনাথের ‘সমুদয়’ গান মোট তেরোটি গীতিসংকলনে ছড়িয়ে ছিটিয়ে ছিল। প্রথম সংস্করণে গীতবিতান গ্রন্থের বর্তমান পর্যায়বিন্যাস করা হয়নি। পরবর্তীকালে এই সংস্করণের সকল গান কবি ‘পূজা’, ‘স্বদেশ’, ‘প্রেম’, ‘প্রকৃতি’, ‘বিচিত্র’ ও ‘আনুষ্ঠানিক’,'গীতিনাট্য ও নৃত্যনাট্য','ভানুসিংহ ঠাকুরের পদাবলী,'জাতীয় সংগীত' ও 'পরিশিষ্ট'। পর্যায়ে বিন্যস্ত করেন। এই বিষয়ানুক্রমে সজ্জিত হয়ে রবীন্দ্রনাথের মৃত্যুর পর ১৯৪২ সালে (মাঘ, ১৩৪৮) গীতবিতান গ্রন্থের দ্বিতীয় সংস্করণ দুই খণ্ডে প্রকাশিত হয়। বর্তমানে এই সংস্করণটিই প্রচলিত। ১৯৫০ সালে (১৩৫৭ বঙ্গাব্দ) কবির যাবতীয় গীতিনাট্য-নৃত্যনাট্য, ও অন্যান্য গ্রন্থের অসংকলিত গান নিয়ে গীতবিতান সংকলনের তৃতীয় খণ্ড প্রকাশিত হয়। সমগ্র রবীন্দ্রসংগীতের সংকলন হিসেবে আজও গীতবিতান বাঙালি সমাজে বিশেষ জনপ্রিয় ও সমাদৃত এক গীতিসংকলন।

পাদটীকা 

রবীন্দ্রসঙ্গীত
সঙ্গীত গ্রন্থ
ভারতীয়_সঙ্গীত
ভারতীয় গান
২০শ শতাব্দীর ভারতীয় বই
বাংলা ভাষার গান
পাউন্ড (ভর)

পাউন্ড (সংক্ষেপে lb) হল ভরের একটি একক। ব্রিটিশ পদ্ধতি, ইম্পেরিয়াল একক পদ্ধতি, এবং মার্কিন যুক্তরাষ্ট্রে প্রচলিত একক পদ্ধতিতে ভরের একক হিসাবে এটি ব্যবহৃত হয়। বিভিন্ন ক্ষেত্রে ভিন্ন ভিন্ন ধরনের পাউন্ড ব্যবহার করা হয়, তবে সবচেয়ে বেশি প্রচলিত পাউন্ড হল আন্তর্জাতিক অ্যাভোয়াড্যুপোয়া () পাউন্ড।

অন্য এককের সাথে সম্পর্ক

Equivalence to other units of mass 
নিম্নের ছকে আভইড্রুপোইজ পাউন্ড ও অন্যান্য পাউন্ডের সম্পর্ক দেখানো হলো। এর মধ্যে রয়েছে -
 ট্রয় পাউন্ড
 ঐতিহাসিক ভাবে বিভিন্ন সময়ে ব্যবহৃত তিন প্রকারের পাউন্ড (টাওয়ার পাউন্ড, মার্চেন্ট পাউন্ড, ও লন্ডন পাউন্ড)
 ৫০০ গ্রাম মেট্রিক পাউন্ড 
 এসআই পদ্ধতিতে ব্যবহৃত ভরের একক গ্রাম

একক
ইম্পেরিয়াল একক
ভরের একক
জাতীয় কবিদের তালিকা



এশিয়া 
 আফগানিস্তান: খুশাল খাট্টাক 
 বাংলাদেশ : কাজী নজরুল ইসলাম
 ভারত : রবীন্দ্রনাথ ঠাকুর
 ইন্দোনেশিয়া : চায়রিল আনোয়ার
 ইরাক : মারুফ আল রাসাফি
 ইস্রায়েল : হায়িম নাহমান বিয়ালিক
 জাপান : কৈজুমি য়াকুম, মুরাসাকি শিকিবু
 জর্ডান : মুস্তাফা ওয়াহবি আল-তাল
কোরিয়া : কিম সওল, কো উন
 কুর্দিস্তান : খানা কুবাদী
 কিরগিজস্তান : তক্তগুল সত্য্ল্গানভ
 লেবানন : কাহলিল জিব্রান  সাঈদ একেএল
 মালয়েশিয়া : উসমান আওাং
 মায়ানমার : মিন থু ওআন
 নেপাল : মাধবপ্রসাদ ঘিমিরে
 পাকিস্তান : আল্লামা মুহাম্মদ ইকবাল
 ফিলিস্তিন মাহমুদ দারবিশ
 ফিলিপাইন : ফ্রান্সিসকো বালাগ্তাস
 সৌদি আরব : গাজি আব্দুল রহমান আল গসায়বি
 শ্রীলঙ্কা : আনন্দ সমারাকুন
 সিরিয়া : নিজার কাব্বানি
 তাজিকিস্তান : সাদি সিরাজি, রুদাকি, ফের্দব্সী
 থাইল্যান্ড : সুন্থর্ন ফু
 তুর্কমেনিস্তান : মাগ্ত্য্মগুলি প্য্রাগ্য়
 ইয়েমেন : আব্দুল্লাহ আল-বারাদৌনি

ইউরোপ 
 ইতালি: দান্তে আলিগিয়েরি
 যুক্তরাজ্য: উইলিয়াম শেকসপিয়র
 গ্রিক: হোমার
 জার্মানি: ইয়োহান ভোলফগাং ফন গোটে
 ফ্রান্স: ভিক্টর হুগো
 ইতালি: দান্তে আলিগিয়েরি
 রাশিয়া:আলেক্সান্দ্‌র পুশকিন

দক্ষিণ আমেরিকা 
 চিলি: পাবলো নেরুদা
ব্রাজিল: ওলাভিনহো বিলাক

আফ্রিকা 
 নাইজেরিয়া: চিনুয়া আচেবে
 সোমালিয়া: হাসান গানেই, আবদিল্লাহি সুলদান মোহাম্মদ টিমাকেইড, মোহাম্মদ ইব্রাহিম
 দক্ষিণ আফ্রিকা: মাজিসি কুনেনে
 তিউনিসিয়া: আবুল কাশেম এক্কেবি

তথ্যসূত্র  

কবি
কবিদের তালিকা
জাতীয় প্রতীক
মঙ্গলের কৃত্রিম বস্তুর তালিকা

এখানে মঙ্গল গ্রহে অবস্থিত কৃত্রিম তথা মনুষ্য নির্মীত বস্তুসমূহের একটি তালিকা উল্লেখ করা হয়েছে। এদের অধিকাংশই কাজ শেষ হওয়ার পর নিষ্কিয় হয়ে গেছে। তবে স্পিরিট রোভার এবং অপরচুনিটি রোভার এখনও কাজ করছে। এখানে ক্ষুদ্র বস্তুসমূহকে অন্তর্ভুক্ত করা হয়নি। ক্ষুদ্র বস্তুসমূহের মধ্যে রয়েছে: প্যারাসুট, হিটশিল্ড ইত্যাদি।

মন্তব্য 
1 মঙ্গল গ্রহের পৃষ্ট স্পর্শ করে। অবতরনের পরে কোন যোগাযোগ করা সম্ভব হয় নি।Spacecraft reached Martian surface, but contact was not established after landing.
2 অবতরনের ২৫ সেকেন্ড পর্যন্ত যোগাযোগ ছিল
3 Spacecraft is assumed to have hit Mars while attempting to enter orbit and parts of the spaceship may have reached the surface of Mars.
4 অপরচুনিটি সক্রিয়, কিন্তু স্প্রিট সক্রিয় নয়।

আরও দেখুন 
 মঙ্গল গ্রহ

তথ্যসূত্র 

মঙ্গল গ্রহ
মঙ্গল গ্রহে অভিযান
অল্টারনেটর

অল্টারনেটর এমন একটি জেনারেটর যা পরিবর্তনশীল ভোল্টেজ উৎপন্ন করে। যে কোন জেনারেটরের আর্মেচার ওয়াইন্ডিংয়ে প্রথমত পরিবর্তনশীল ভোল্টেজ উৎপন্ন হয়। কিন্তু ডি সি জেনারেটরের বেলায় পরিবর্তনশীল ভোল্টেজকে কম্যুটেটরের মাধ্যমে ডি সি তে রুপান্তরিত করে লোডে সরবরাহ করা হয়। অল্টারনেটরে পরিবর্তনশীল ভোল্টেজ উৎপন্ন করার জন্য চুম্বকক্ষেত্র ও আর্মেচার প্রয়োজন। কোন চৌম্বকক্ষেত্রে আর্মেচার অর্থাৎ কন্ডাক্টরকে ঘুরিয়ে বা স্থির আর্মেচারের চতুর্দিকে চৌম্বকক্ষেত্রকে ঘুরিয়ে পরিবর্তনশীল ভোল্টেজ উৎপন্ন করা হয়। কিন্তু উচ্চ চাপ ও ক্ষমতার অল্টারনেটরে আর্মেচারকে ঘুরালে অনেক অসুবিধার সৃষ্টি হওয়ার কারণে সাধারণত চৌম্বকক্ষেত্রকে ঘুরিয়ে ভোল্টেজ উৎপন্ন করা হয়।

অল্টারনেটরের মুলতত্ত্ব 
তড়িৎ-চৌম্বক আবেশের (Electromagnetic induction) তত্ত্বের উপর ভিত্তি করে অল্টারনেটর তৈরি করা হয়। ডি সি জেনারেটরের মত অল্টারনেটরেও আর্মেচার ও চৌম্বকক্ষেত্র থাকে। অল্টারনেটরে আর্মেচার ওয়াইন্ডিং একটি স্থির কাঠামোর উপর বসানো থাকে। একে স্টেটর বলা হয়। আর মেশিনের চৌম্বক কয়েল একটি ঘূর্ণনশীল কাঠামোর উপর বসানো থাকে যাকে রোটর বলা হয়। একটি ঢালাই লোহার ফ্রেমের সাথে আর্মেচার ও স্টেটরের কেন্দ্রভাগ আটকানো থাকে। কেন্দ্রভাগের ভিতরের দিকে ওয়ান্ডিং বসানোর জন্য খাঁজ কাটা থাকে। রোটরের বাইরের দিকে পর্যায়ক্রমে দক্ষিণ ও উত্তর মেরু সৃষ্টি হয়। পোলের গায়ে জড়ানো কয়েল দিয়ে ডি সি সাপ্লাই থেকে ১২৫ কিংবা ২৫০ ভোল্টে বিদ্যুত প্রবাহিত হয়। অধিকাংশ ক্ষেত্রেই ডি সি প্রবাহ দেয়ার জন্য রোটর শ্যাফ্‌টের সঙ্গে সংযুক্ত একটি ছোট শান্ট জেনারেটর ব্যবহার করা হয় যাকে এক্সাইটার বলা হয়। এক্সাইটার থেকে বিদ্যুত কারেন্ট ব্রাশ ও স্লিপ রিং হয়ে কয়েলে জায়। রোটর ঘুরতে আরম্ভ করলে সে সঙ্গে চুম্বক বলরেখাও ঘুরতে থাকে। ঘুরন্ত চৌম্বক বলরেখা যখন স্টেটরের খাঁজে বসানো পরিবাহকগুলোকে ছেদ করে, তখন তড়িৎ-চুম্বকীয় আবেশের নিয়ম অনুযায়ী প্রতিটি পরিবাহকে তড়িচ্চালক শক্তি আবিষ্ট হয়। আবিষ্ট পরিবাহকের অভিমুখ ফ্লেমিং এর দক্ষিণ হাত নিয়ম থেকে জানা যায়। এ নিয়ম প্রয়োগ করলে দেখা যায় কোন পরিবাহকের সামনে যখন দক্ষিণ প্রান্ত এসে দাঁড়ায় তখন আবিষ্ট তড়িচ্চালক শক্তি ও বিদ্যুৎ যে দিকে কাজ করে উত্তর প্রান্ত আসলে তার বিপরিত হয়। ফলে আর্মেচারের আবিষ্ট তড়িচ্চালক শক্তিও তড়িৎ দিক পরবর্তি হয়।

অল্টারনেটরের বিভিন্ন অংশের তালিকা 

অল্টারনেটরের প্রধান অংশ তিনটি:
 স্টেটর
 রোটর
 এক্সাইটার

স্টেটর 
বড় বড় অল্টারনেটরের স্টেটর দুই ধরনের হয়ে থাকে:
 ফ্রেম বা ইয়ক
 স্টাম্পিং

রোটর 
অল্টারনেটের রোটর দুই ধরনের:
 স্যালিয়েন্ট পোল
 নন স্যালিয়েন্ট পোল

ডি সি জেনারেটরের সাথে তুলনা 
ডিসি জেনারেটরের সাথে অল্টারনেটরের বেশ কিছু পার্থক্য বিশেষ গুরুত্বের দাবীদার।

এই নিবন্ধে ব্যবহৃত পরিভাষা তালিকা 
 Electromotive force (EMF) - তড়িচ্চালক শক্তি
 Alternating - পরিবর্তনশীল।

তথ্যসূত্র 

তড়িৎ জেনারেটর
শক্তির পরিবর্তন
বৈদ্যুতিক যন্ত্র
বৈদ্যুতিক জেনারেটর
শক্তির রূপান্তর
ফুটবল লিগ কাপ

ইংলিশ ফুটবল লিগ কাপ, যা সাধারণত লিগ কাপ নামে পরিচিত এবং বর্তমানে স্পনসরশিপ কারণে কারাবাও কাপ নামে পরিচিত, এটি একটি বার্ষিক নকআউট প্রতিযোগিতা যা পুরুষদের ঘরোয়া ফুটবল ইংল্যান্ডে অনুষ্ঠিত হয়।

বিজয়ীর তালিকা 

যে দল ১ বার জিতেছে

 বার্মিংহাম সিটি, ব্ল্যাকবার্ন রোভারস, লিডস ইউনাইটেড, লুটন টাউন, মিডলসব্রো, অক্সফোর্ড ইউনাইটেড, কুইন্স পার্ক রেঞ্জারস, শেফিল্ড ওয়েডনেজডে, স্টোক সিটি, সুইনডন টাউন, ওয়েস্ট ব্রমউইচ অ্যালবিওন

এভারটন, ওয়েস্ট হ্যাম ও বোল্টন ওয়ান্ডারার্স একমাত্র দল যারা দুবার ফাইনালে উঠলেও কাপ জিতেনি।

পৃষ্ঠপোষক

১৯৮২ সাল থেকে লিগ কাপটি এর পৃষ্ঠপোষকের নামে নামকরণ করা হচ্ছে। এজন্য বিভিন্ন সময়ে এর নাম ছিল নিম্নরূপ:

তথ্যসূত্র

বহিঃসংযোগ 
 Carling Cup official site
 Full results, 1960-1992
 BBC News and RSSSF for attendance data

কাপ
ইংরেজ ফুটবল প্রতিযোগিতা
 
ইংরেজ ফুটবল লিগ
১৯৬০-এ ইংল্যান্ডে প্রতিষ্ঠিত
১৯৬০-এ প্রতিষ্ঠিত পুনরাবৃত্ত ক্রীড়া ঘটনা
আজকাল (সংবাদপত্র)

আজকাল বাংলা ভাষায় প্রকাশিত একটি ভারতীয় সংবাদপত্র। ভারতের কলকাতা, শিলিগুড়ি এবং আগরতলা থেকে নিয়মিত প্রকাশিত হয়। ১৯৮১ খ্রিস্টাব্দে অভীককুমার ঘোষ পত্রিকাটির প্রকাশনা শুরু করেন। আজকাল দৈনিক সংবাদপত্রের প্রতিষ্ঠাতা সম্পাদক ছিলেন, প্রয়াত গৌরকিশোর ঘোষ। 'আনন্দবাজার পত্রিকা' থেকে চাকরি ছেড়ে তিনি আজকাল সংবাদপত্র সম্পাদনা শুরু করেন। 'রূপদর্শী' এবং 'গৌড়ানন্দ কবি ভনে' ইত্যাদি ছদ্মনামে আগেকার মতো নতুন আজকাল পত্রিকাতেও নানা প্রবন্ধ লেখা শুরু করেন। পরবর্তীতে অবশ্য তিনি আবার 'আনন্দবাজার পত্রিকা'য় ফিরে যান। আজকাল পত্রিকার পরবর্তী সম্পাদক হন অশোক দাশগুপ্ত।

আজকাল পত্রিকা রাজা রামমোহন রায়ের বাড়ির কাছে, রাজা রামমোহন রায় সরণির কার্যালয় থেকে প্রকাশনার কাজ শুরু করলেও, সাম্প্রতিককালে বিধাননগর কলেজ মোড়ের কাছাকাছি নিজস্ব ভবন থেকে পত্রিকা প্রকাশনার কাজ চলছে।

ইন্ডিয়ান রিডারশিপ সার্ভে অনুসারে পত্রিকাটি ৩৩ লাখ মানুষ পাঠ করেন।

সহযোগী প্রকাশনা 
আজকাল পত্রিকা প্রাইভেট লিমিটেড থেকে খেলাধুলো এবং স্বাস্থ্য সম্পর্কিত আরো দুটো সহযোগী পত্রিকা প্রকাশিত হয় - 'খেলা' এবং 'সুস্থ'। এছাড়া দুর্গাপুজা উপলক্ষ্যে প্রকাশিত হয় 'শারদীয় আজকাল'।

তথ্যসূত্র

বহিঃসংযোগ 
 আজকাল পত্রিকার ওয়েবসাইট

কলকাতার সংবাদপত্র
বাংলা ভাষার সংবাদপত্র
১৯৮১-এ পশ্চিমবঙ্গে প্রতিষ্ঠিত
ভারতের দৈনিক সংবাদপত্র
পর্যায় সারণি (আদর্শ)



আরও দেখুন 
 পর্যায় সারণি

পর্যায় সারণি

ar:جدول دوري (قياسي)
da:Det periodiske system
en:Periodic table (standard)
ko:주기율표 (표준)
su:Tabel periodik (baku)
tr:Şablon:Periyodik cetvel
vi:Bảng tuần hoàn (tiêu chuẩn)
ব্লক (পর্যায় সারণী)

ব্লক () হল পাশাপাশি অবস্থিত পর্যায় সারণির শ্রেণীসমূহের একটি সেট। প্রতিটি মৌলের সর্বশেষ শক্তিস্তরের অবস্থিত ইলেকট্রনটি যে অরবিটালে অবস্থান নেয় তাকে সেই ব্লকের অন্তর্ভুক্ত করা হয়। অর্থাৎ অরবিটালের নাম অনুসারেই ব্লকের নামকরণ করা হয়। এ হিসেবে পর্যায় সারণির ব্লকগুলো হচ্ছে:

 এস-ব্লক
 পি-ব্লক
 ডি-ব্লক
 এফ-ব্লক
 জি-ব্লক (অবশ্য এই ব্লকে অবস্থিত কোন মৌল এখন পর্যন্ত পাওয়া যায়নি)

এস-ব্লক 

এস-ব্লক পর্যায় সারণির একটি ব্লক যা দুটি শ্রেণী নিয়ে গঠিত। গ্রুপ দুটি হল ক্ষার ধাতু এবং মৃৎ ক্ষার ধাতু। সাধারণত এস-ব্লক মৌলসমূহের ভৌত এবং রাসায়নিক বৈশিষ্টের ক্রম পরিবর্তন বিশেষভাবে লক্ষ্য করা যায়। সাধারণত, যেসব মৌলের পরমাণুর বহিঃস্তরে এস-অরবিটালে প্রবেশ করে তাদের এস-ব্লক মৌল বলা হয়।
এই ব্লকের মৌলসমূহের শক্তিস্তবে ইলেকট্রন সংখ্যা বৃদ্ধির সাথে সাথে মৌলের বৈশিষ্ট পরিবর্তনগুলো ব্যাখ্যা করা যায়। শ্রেণী-১ ও শ্রেণী-২-এর মৌলগুলো এস-ব্লক। এককথায়, শ্রেণী-১ তথা হাইড্রোজেন (H), লিথিয়াম (Li), সোডিয়াম (Na), পটাশিয়াম (K), রুবিডিয়াম (Rb), সিজিয়াম (Cs), ফ্র্যান্সিয়াম (Fr) ও শ্রেণী-২ তথা বেরিলিয়াম (Be), ম্যাগনেসিয়াম (Mg), ক্যালসিয়াম (Ca), স্ট্রনশিয়াম (Sr), বেরিয়াম (Ba), রেডিয়াম (Ra) এস-ব্লক ভুক্ত মৌল।

বৈশিষ্টসমূহ 
 এসব মৌলের পরমাণুর বহিঃস্তরে এস-অরবিটালে ইলেকট্রন প্রবেশ করে।
 এরা সাধারণত আয়নিক যৌগ গঠন করে।
 এদের যোজনী সাধারণত ১ এবং ২ হয়।

পি-ব্লক 
মৌলের ইলেক্ট্রন বিন্যাসের পর যদি সর্বশেষ ইলেক্ট্রনটি p কক্ষপথে প্রবেশ করে অর্থাৎ সবচেয়ে বাইরের স্তরের শেষ ইলেক্ট্রনটি np কক্ষপথ যায় তবে তাদের পি-ব্লক মৌল বলে৷ পি-ব্লক পর্যায় সারণির শেষ ছয়টি গ্রুপ ১৩, ১৪, ১৫, ১৬, ১৭, ১৮ গ্রুপ নিয়ে গঠিত, তবে হিলিয়াম (হিলিয়াম এস-ব্লক মৌল) এই ব্লকের অন্তর্ভুক্ত নয়। এই ব্লকের মৌলগুলোর সর্বশেষ শক্তিস্তরের ইলেকট্রনটি পি-কক্ষপথে থাকে। সকল অধাতু (হাইড্রোজেন এবং হিলিয়াম ব্যতীত, এই দুটি মৌল এস-ব্লকের অন্তর্গত), অর্ধ ধাতু এবং পোস্ট-ট্রানজিশন ধাতু মৌলগুলো পি-ব্লকের অন্তর্গত। আবিষ্কৃত  মৌলের সংখ্যা ১১৮টি ধরে নিলে পি-ব্লকে মৌলের সংখ্যা হয় ৩৬টি৷

যে সকল মৌল পি-ব্লকের অন্তর্ভুক্ত:

 ১৩ (IIIB, IIIA): বোরন গ্রুপ
 ১৪ (IVB, IVA): কার্বন গ্রুপ
 ১৫ (VB, VA): নাইট্রোজেন গ্রুপ (বা প্নিক্টোজেনs)
 ১৬ (VIB, VIA): চালকোজেন গ্রুপ
 ১৭ (VIIB, VIIA): হ্যালোজেন
 ১৮ (গ্রুপ ০): নিষ্ক্রিয় গ্যাস (হিলিয়াম ব্যতীত)
 
 
 

পি-ব্লক মৌলের সাধারণ কিছু বৈশিষ্ট্য হলো :
১.এগুলোকে আদর্শ বা প্রতিনিধি মৌল কারন এদের। ইলেকট্রন বিন্যাস নিয়ম অনুসারে হয়
২.এরা বেশির ভাগই তড়িৎ ঋণাত্মক অধাতু
৩.একই পর্যায়ের বাম থেকে ডানে গেলে পরমানুর ভেতরে প্রোটন সংখ্যা বৃদ্ধি পায় তার সাথে বাইরের ইলেকট্রন সংখ্যা ও বৃদ্ধি পায় সুতারাং যেহেতু বিপরীত চার্জ পরস্পরকে আকর্যন করে তাই বামের মৌলের পরমানবিক আকার থেকে ডানের মৌলের পারমানবিক আকার ক্রমশ হ্রাস পায়
৪.একই পর্যায়ের বাম থেকে ডান দিকে মৌলের বিজারন ক্ষমতা ক্রমশ হ্রাস পায় এবং জারন ক্ষমতা বৃদ্ধি পায়
৫.একই গ্রুপের উপর থেকে নিচে পারমানবিক আকার বৃদ্ধি পায় এবং আয়নিকরন শক্তি হ্রাস পায়, ধাতব ধর্ম বৃদ্ধি পায়
৬.একই গ্রুপের উপর থেকে নিচে বিজারন ক্ষমতা বৃদ্ধি পায় এবং জারন ক্ষমতা হ্রাস পায়
৭.পি ব্লকের মৌল নিজেদের মাঝে সমযোজী ও ধাতুর সাথে আয়নিক যৌগ গঠন করে
৮.পি ব্লক মৌল পরিবর্তনশীল জারন অবস্হা প্রদর্শন করে
 বৈশিষ্ট্য

তথ্যসূত্র

পর্যায় সারণি
মৌলিক পদার্থের দল
বর্ধিত পর্যায় সারণি

পর্যায় সারণির বর্ধিত সংস্করণ স্বাভাবিকের চেয়ে দীর্ঘতর হয়। ভেতরের অবস্থান্তর ধাতু পর্যায় সারণি গ্রুপ ২ ও গ্রুপ ৩ এর মধ্যে স্থাপন করা হয়। একটি সাধারণ পর্যায় সারণিতে অভ্যন্তরীণ রূপান্তর ধাতুগুলো গ্রুপ ২ এবং ৩ এর নিচে অবস্থান করে।

পিক্কো মডেল

আরও দেখুন 
 পর্যায় সারণি

পর্যায় সারণি
নিউক্লীয় পদার্থবিজ্ঞান